**З А П О В Е Д**



На основание чл. 25, ал. 4 от Закона за администрацията, чл. 9, ал. 5 и чл. 26, ал. 1 и чл. 39, ал. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) и § 70 от Преходни и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), във връзка с Решение от 13.12.2021 г. на Народно събрание на Република България за приемане на структура на Министерския съвет на Република България (Обн. ДВ, бр. 106 от 2021 г.) и Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД 09-890 от 08.08.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-873/02.11.2020 г., изменена със Заповед № РД09-746 от 24.06.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която е утвърдена процедура чрез подбор № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програмата за развитие на селските райони за периода 2014 - 2020 г., в частта на Раздел I, както следва:

**1.** В частта Приложение № 2 „Условията за изпълнение на одобрени проекти по процедура № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програмата за развитие на селските райони за периода 2014 - 2020 г., се правят следните изменения:

1.1. Навсякъде думите „Министерство на земеделието, храните и горите“ се заменят с „Министерство на земеделието“;

1.2. Раздел II „Критерии за допустимост, ангажименти и други задължение на бенефициентите“, се създава т. 2.3.2. със следния текст:

„2.3.2. Бенефициентите са длъжни да подадат искане за окончателно плащане до изтичане на крайния срок за изпълнение на одобрения проект, ведно с документите, посочени в настоящите условия, при спазване на реда и условията, предвидени в Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.“;

1.3. В Раздел V „Права и задължения на ДФЗ-РА“, т. 4.6. се изменя така:

„4.6. ползвателят не спази срока за подаване на искане за второто междинно плащане за съответната година от изпълнение на проекта или окончателно плащане“;

1.4. В глава Б „Финансово изпълнение на проектите и плащане“ се изменя, както следва“

1.4.1: Т. 10 се изменя така:

„10. Искане за междинно плащане се подава в срок до един месец от изтичането на първо или второ шестмесечие в рамките на съответната календарна година от изпълнението на проекта, окомплектовано с всички, посочени в настоящите условия за изпълнение документи, като се отчитат дейности и разходи извършени и платени най-късно до края на месеца, предхождащ месеца на подаване на искането, които не са включени в предходно искане за междинно плащане. В случай, че не е подадено първо искане за междинно плащане в рамките на съответната календарна година, извършените разходи и дейности се включват в искането за второто междинно плащане за съответната календарна година“;

1.4.2. В т. 11 след „плащане“ се добавят думите „по проекта“;

**2.** В приложение № 9 „Административен договор“ към Условията за изпълнение на одобрени проекти по процедура № BG06RDNP001-16.004 се правят следните изменения:

2.1. Навсякъде думите „Министерство на земеделието, храните и горите“ се заменят с „Министерство на земеделието“;

2.2. чл. 3, ал. 3 се изменя така:

„(3) Бенефициентът има право на до две междинни плащания за всяка календарна година на изпълнение на проекта, считано от датата на подписване на договора за подпомагане, за което се подава искане, окомплектовано с всички посочени в Условията за изпълнение документи, в срок от един месец от изтичането на съответното шестмесечие от календарната година от изпълнението на проекта, като се отчитат дейности и разходи извършени и платени най-късно до края на месеца предхождащ месеца на подаване на искането, които не са включени в предходно искане за плащане. В случай, че не е подадено първо искане за междинно плащане в рамките на съответната календарна година, извършените разходи и дейности се включват в искането за второто междинно плащане за съответната календарна година.“;

2.3. В чл. 3, ал. 4 след „плащане“ се добавят думите „по проекта“;

2.4. Чл. 8, т. 5 се изменя така:

„5. да подаде второ искане за междинно плащане за съответната календарна година в срока по чл.3, ал.3, в случай че междинни плащания са одобрени в настоящия договор“;

2.5. Чл. 11, ал. 2, т. 17 се изменя така:

„17. второто искане за междинно плащане за съответната календарна година не е подадено в срока по чл. 3, ал. 3, ведно с всички изискуеми съгласно Условията за изпълнение документи“;

2.6. Чл. 18, ал. 3 се изменя така:

„(3) В случай на пълен отказ по искане за второ междинно плащане за съответната календарна година или по искане за окончателно плащане, Бенефициентът дължи връщане на пълния размер на получените плащания, ведно със законната лихва върху тях, считано от датата, на която изпадне в забава за връщането им.“;

2.7. В чл. 26 се създава т. 6 със следния текст:

„6. Приложение № 6 „Таблица с одобрени разходи за междинно плащане по проекта“.

**3.** Приложение № 12 към Условията за изпълнение на одобрени проекти по процедура № BG06RDNP001-16.004, раздел „ВАЖНО“ се изменя така:

„ВАЖНО:

Информацията се предоставя на ДФЗ–РА най-късно до 15 календарни дни преди извършване на дейността/ите.

Информацията се предоставя чрез Раздел „Кореспонденция“ в ИСУН 2020 г., във формат xls. и pdf., с подпис и печат.“

**II.** Заповедта и изменените с нея Условия за изпълнение на одобрени проекти, административния договор и Приложение № 12 към Условията за изпълнение да се публикува в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

