

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-16.004*  *по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-873 от 02.11.2020 г. са утвърдени Насоки за кандидатстване по процедура чрез подбор на проектни предложения № BG06RDNP001-16.004 по подмярка 16.4 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програмата за развитие на селските райони за периода 2014 - 2020 г. Заповедта е изменена със Заповед № РД09-746 от 24.06.2022 г., с която крайният срок за изпълнение на одобрените проекти е удължен до 1 октомври 2025 г.

Прием на проектни предложения по процедурата се проведе в периода 02.11.2020 г. – 01.02.2021 г. през Информационната система за управление и наблюдение 2020 (ИСУН 2020). Оценката на проектните предложения и сключването на административните договори се извършва от Министерство на земеделието.

С Решение от 13 декември 2021 г. на Народното събрание за приемане на структура на Министерския съвет на Република България, Министерство на земеделието, храните и горите се преобразува в Министерство на земеделието, поради което се налага необходимостта навсякъде в текста на Условията за изпълнение и административния договор по процедура чрез подбор на проектни предложения № BG06RDNP001-16.004 наименованието на министерството да бъде изменено.

В допълнение, с писма № 10-816 от 08.09.2022 г. и № 10-944 от 17.10.2022 г. Държавен фонд „Земеделие“ индикира за установени непълноти по повод отчитането на одобрените дейности, заложени в графиците за изпълнение на годишните програми. С цел създаване на яснота по отношение на възможността за двукратно изплащане на финансова помощ в рамките на всяка календарна година от изпълнение на проекта, включително сроковете за подаване на искане на междинно плащане, се изменят Условията за изпълнение и административния договор към насоките за кандидатстване по процедурата. Допълват се текстове, които уточняват сроковете и задължението за подаване на второ искане за междинно плащане в рамките на съответната календарна година, в случай, че такова е одобрено в административния договор, както и текстове, които уточняват незадължителния характер на първото искане за междинно плащане в рамките на съответната календарна година. С измененията се създава гъвкавост за бенефициентите в отчитането на изпълнените дейности и разходи. Също така се създава яснота и предвидимост както за бенефициентите, така и за Държавен фонд „Земеделие“ при планиране на разходите, които следва да бъдат отчетени по сключените договори за предоставяне на безвъзмездна финансова помощ.

Извършено е и изменение в Приложение № 12 към условията за изпълнение по отношение на срока за предоставяне на график за изпълнение на дейностите по проектите, с цел постигане на съответствие с текста на Условията за изпълнение по процедурата.

Промяната не противоречи на разпоредбата на чл. 39, ал. 1 и ал. 2 от Закона за управление на средствата от Европейските фондове при споделено участие (ЗУСЕФСУ), както и не води до нарушаване на принципите по чл. 29, ал. 1 от ЗУСЕФСУ.

Предвид гореизложеното е подготвен проект на Заповед за изменение на Заповед № РД09-873 от 02.11.2020 г.

Проектът на заповед за изменение на Заповед № РД09-873 от 02.11.2020 г., изменена със Заповед № РД09-746 от 24.06.2022 г., с която се променят Условията за изпълнение на одобрени проекти, съобщение и проект на доклад на заместник-министъра на земеделието, съдържащ мотивите за издаване на заповедта, бяха публикувани на електронната страница на Министерството на земеделието и в ИСУН2020,за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕФСУ, предлагам да издадете заповед за изменение на Заповед № РД09-873 от 02.11.2020 г., изменена със Заповед № РД09-746 от 24.06.2022 г. на ръководителя на Управляващия орган на ПРСР 2014-2020 г., с която се променят Условията за изпълнение на одобрени проекти и административния договор по процедура чрез подбор на проектни предложения № BG06RDNP001-16.004 „Подкрепа за хоризонтално и вертикално сътрудничество между участниците във веригата на доставки“ от мярка 16 „Сътрудничество“ от Програмата за развитие на селските райони за периода 2014 - 2020 г.

С уважение,

